मुंबई में एक होटल के बाहर हुए स्पॉट, डेटिंग की अफवाहों को मिली हवा
Aditya Roy Kapoor and Ananya Panday were recently spotted together outside a hotel in Mumbai. आदित्य रॉय कपूर और अनन्या पांडे इन दिनों अपने अफेयर की वजह से खूब सुर्खियां बटोर रहे हैं।
आदित्य रॉय कपूर और अनन्या पांडे इन दिनों अपने अफेयर की वजह से खूब सुर्खियां बटोर रहे हैं। हाल ही में दोनों को बांद्रा के एक रेस्टोरेंट से बाहर निकलते हुए देखा गया, जिसने एक बार फिर उनकी डेटिंग की अफवाहों को हवा दे दी।
ब्लू बॉडीकॉन ड्रेस में दिखीं अनन्या
वीडियो में पहले अनन्या होटल के बाहर निकलते हुए नजर आईं। इस दौरान उन्होंने ब्लू बॉडीकॉन ड्रेस पहनी हुई है। मिनिमल मेकअप और सिंपल हेयर बन के साथ उन्होंने इस लुक को कम्पलीट किया।
वहीं उनके तुरंत बाद आदित्य भी होटल से बाहर आते हैं। ब्लैक शर्ट में हमेशा की तरफ एक्टर काफी हैंडसम लग रहे हैं। हालांकि दोनों ने साथ में पैपराजी को पोज नहीं दिए।
अनन्या की मां ने डेटिंग रूमर्स पर की थी बात 
इससे पहले, अनन्या पांडे की मां भावना पांडे ने दोनों की डेटिंग की अफवाहों पर चुप्पी तोड़ते हुए टाइम्स ऑफ इंडिया को बताया था, 'सच बात ये है कि अनन्या सिंगल हैं और इस तरह के प्रोफेशन में लिंक-अप होते रहते हैं। कोई बात नहीं। एक सेलिब्रिटी के जीवन का हिस्सा है, और आपको हर चीज को अच्छे या बुरे में लेना होगा।'
भावना ने आगे कहा- 'मुझे लगता है कि अनन्या को बहुत प्यार और तारीफ मिलती है, इसलिए मैं अपनी बेटी की इतनी सारी पॉजिटिव बातों के बीच किसी भी नेगेटिव बातों पर गौर नहीं करती हूं।'
आदित्य- अनन्या के रिश्ते पर रणबीर कपूर की मुहर 
रणबीर कपूर हाल ही में एक चैट शो में शामिल हुए थे, जहां उन्होंने आदित्य और अनन्या के रिश्ते पर इशारों ही इशारों में मुहर लगा दी। रणबीर ने कहा था, 'मुझे पता है कि आदित्य एक लड़की को पसंद करता है जिसका नाम A से शुरू होता है। खैर, रणबीर के इस जवाब ये ये तो साफ हो गया की दोनों एक- दूसरे को डेट कर रहे हैं।
लैक्मे फैशन वीक में अनन्या-आदित्य का रैम्प वॉक
बीते दिनों आदित्य और अनन्या ने लैक्मे फैशन वीक 2023 के फिनाले में एक साथ रैम्प वॉक किया था, जिससे जुड़ा एक वीडियो भी सोशल मीडिया पर सामने आया था। इस वीडियो में रूमर्ड कपल डिजाइनर मनीष मल्होत्रा के लिए शोस्टॉपर्स बने। दोनों ने रेड एंड ब्लैक आउटफिट में ट्विनिंग की थी। इस वीडियो के सामने आते ही फैंस ने दोनों की केमिस्ट्री की जमकर सराहना की थी।
